Diari Oficial de la Generalitat Valenciana


Sumari del DOGV 6288, del 14-06-2010 (2010/6026)

Notificació de la sentència dictada en el recurso d'apel·lació derivat del judici ordinari número 99/2007.
----------------------------------------------------------------------------------------------------------

### Dades del document

Número de DOGV
:   6288

Data del DOGV
:   14-06-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/6026


Organisme emissor
:   Audiència Provincial d'Alacant

Tipus de document
:   Edicte

Notificació de la sentència dictada en el recurso d'apel·lació derivat del judici ordinari número 99/2007. [2010/6026]  
Rotlle d'apel·lació 681/550/09  
Notificació de la sentència a Mariano Degrado Garzón.  
Mª Soledad Tato González-Espada, secretària de la Secció Huitena de l'Audiència Provincial d'Alacant, Tribunal de Marca Comunitària, faig saber:   
Que en el rotlle de sala que se segueix en aquesta Secció, per a substanciar el recurs d'apel·lació interposat contra la sentència dictada en el procediment que tot seguit s'indica, s'ha dictat la sentència que té l'encapçalament i la dispositiva que literalment són com segueix:   
«Audiència Provincial d'Alacant  
Secció Huitena  
Tribunal de Marca Comunitària   
Rotlle de sala 000681/2009//000550/4641-HI 334489/2009   
Procediment judici ordinari 000099/2007   
Jutjat: Jutjat d'Instància 2 de Dénia (antic Mixt 3)   
Sentència número: 202/10  
President: Enrique García-Chamón Cervera  
Magistrats: Luis Antonio Soler Pascual i Francisco José Soriano Guzmán.   
Alacant, 4 de maig de 2010.   
La Secció Huitena de l'Audiència Provincial d'Alacant, integrada pels senyors esmentats en el marge, ha vist les actuacions de judici ordinari sobre la reclamació d'una quantitat, seguit en instància davant del Jutjat de Primera Instància número 3 de Dénia amb el número 99/07, i de què coneix en grau d'apel·lació, en virtut del recurs interposat per la part codemandada, l'asseguradora Mutua Madrileña Automovilista, representada en aquest tribunal pel procurador Daniel J. Dabroswki Pernas i dirigida pel lletrat Jesús Feliú Daviú; hi és part apel·lada la mercantil demandant Modaticosmoda, SL, representada en aquest tribunal pel procurador Juan Ivorra Martínez i dirigida pel lletrat Agustín Ferrer Peiró, que ha presentat un escrit d'oposició. El codemandat Mariano Degrado Garzón està declarat rebel.   
Disposem  
Estimem el recurs d'apel·lació interposat per la part codemandada, l'asseguradora Mutua Madrileña Automovilista, representada en aquest tribunal pel procurador Daniel J. Dabroswki Pernas, contra la sentència dictada pel Jutjat de Primera Instància i Instrucció número 3 de Dénia de data 14 de juliol de 2009, i revoquem aquesta resolució, i en virtut d'això, absolem, de les pretensions presentades en contra seua en aquest procés, els codemandats Mariano Degrado Garzón i l'asseguradora Mutua Madrileña Automovilista, imposant expressament les costes de la instància a l'actora; no es fa imposició expressa de les costes d'aquesta alçada a la part apel·lant.   
Notifiqueu aquesta resolució a les parts, i feu-los saber que no es ferma i que s'hi pot interposar, si pertoca, de conformitat amb el que disposen els articles 468 i següents i 477 i següents, un recurs extraordinari per infracció processal i/o un recurs de cassació que s'haurà de preparar dins dels cinc dies següents a la notificació. Caldrà constituir de forma prèvia un dipòsit per a interposar un recurs per un import de 50 euros per recurs, que s'ingressarà en el compte de consignacions d'aquesta Secció 8a obert a Banesto, indicant en el camp «Concepte» del document de resguard d'ingrés, que és un «recurs»; i sense aquesta acreditació no serà admés (LO 1/2009, de 3 novembre).   
Aquesta és la nostra sentència definitiva que, decidint en grau d'apel·lació, pronunciem, manem i firmem: Enrique García-Chamón Cervera, Luis Antonio Soler Pascual, Francisco José Soriano Guzmán. Firmat i rubricat».   
I perquè valga de notificació de forma deguda de la sentència anterior a Mariano Degrado Garzón, que es troba en situació de rebel·lia i el domicili del qual és desconegut, se'l fa saber que contra aquesta sentència podrà utilitzar, d'acord amb l'article 500 de la Llei d'Enjudiciament Civil, el recurs extraordinari per infracció processal o el de cassació, quan pertoquen, si els interposa dins del termini de cinc dies, comptador des de l'endemà de la publicació de l'edicte de notificació de la sentència, expedisc i firme aquest edicte.  
Alacant, 6 de maig de 2010. La secretària judicial: María Soledad Tato González-Espada.